Document ID: /roh_data/filtered/fineweb-2-filterrobots_roh.jsonl.gz/28350

Communicaziuns a las medias & Actualitads
In viadi digital tras l'istorgia da la SSR
La SSR è vegnida fundada avant prest 90 onns sco Societad svizra da radiodiffusiun. Dapi lura ha ella fatg tras bleras midadas e superà numerusas sfidas. Questas etappas èn vegnidas cumpiladas da nov e publitgadas sin www.srgssr.ch sut «La cronica da la SSR». Ultra dals texts contribueschan era las illustraziuns da l'Archiv central da la direcziun generala ad ina survista attractiva.
Covid-19: ils effects sin las entradas e sin l'ulteriura transfurmaziun da la SRG SSR
l lockdown e la crisa da sanadad actuala han accelerà ils trends da las entradas da la reclama regressivas e da l'utilisaziun pli e pli digitala da las medias svizras. La SSR reagescha sin quellas midadas, fa adattaziuns e cuntinuescha sia transfurmaziun.
«Metta da fein»: prima seria-web rumantscha ficziunala
RTR producescha e mussa il december 2020 l'emprima seria-web ficziunala rumantscha dals auturs Carlo Beer ed Urs Berlinger. L'istorgia «Metta da fein» è in crimi umoristic.
Nicolas Pernet daventa directur da RTR
Il cussegl d'administraziun da la SRG SSR ha suandà unanimamain la proposta da la suprastanza regiunala da la SRG SSR Svizra Rumantscha ed ha elegì en sia seduta dals 25 da zercladur Nicolas Pernet sco nov directur da RTR. L'Engiadinais che lavura oz sco manager da medias tar Ringier surpiglia sia nova funcziun tar RTR tenor cunvegnientscha cun sia patruna actuala.
Sminuziuns dal retgav e custs pli bass marcheschan l'onn 2019 da la SRG SSR
La SSR concluda l'onn 2019 sco annunzià cun in resultat annual negativ da 22,2 milliuns francs. Il plafonament da la cumpart da las taxas da recepziun per la SSR ed il ferm regress da las entradas da reclama han bain pudì vegnir cumpensads cun reducir massivamain las expensas. Ils custs da restructuraziun colliads cun quellas reducziuns engrevgeschan dentant il resultat annual.
In nov Pacte de l'audiovisuel sco resposta al svilup digital
La SSR conferma ses engaschament a favur da la producziun audiovisuala svizra ed investescha cun 32,5 milliuns francs ad onn ulteriurs meds en il Pacte de l'audiovisuel. I sa tracta dal coc da la nova cunvegna che la SSR e ses partenaris da la branscha da film svizra han suttascrit a Soloturn per ils onns 2020 fin 2023. Cun ulteriurs 5 milliuns francs ad onn rinforza il Pacte de l'audiovisuel las investiziuns a favur da la cinematografia svizra e promova uschia la transfurmaziun digitala da la SSR.
Neue Mitgliederkampagne der SRG Deutschschweiz
Der Verein SRG SSR gewährleistet einen unabhängigen audiovisuellen Service public in allen Landesteilen. Werde jetzt Mitglied!
Luigi Pedrazzini nov vicepresident dal cussegl d'administraziun da la SSR
A chaschun da la sesida dals 13 da december è il cussegl d'administraziun da la SSR sa constituì da nov per la perioda d'uffizi 2020 fin 2023. Luigi Pedrazzini da Locarno è vegnì elegì sco nov vicepresident dal cussegl d'administraziun e quai sco successur da Jean-François Roth che demissiunescha.
RTS survegn in nov edifizi il 2025
Il cussegl d'administraziun da la SSR ha approvà oz il credit da realisaziun per construir in nov edifizi per RTS sin l'areal da la Scola politecnica federala Losanna (EPFL). Il nov edifizi polivalent e modulabel vegn ad unir sut in tetg ils secturs radio, televisiun e digital. A lunga vista pussibilitescha l'edifizi a RTS da spargnar passa 3 milliuns francs ad onn.
La SRG SSR s'inscuntra cun la societad svizra
En il rom da las refurmas annunziadas il 2018 ha la SSR lantschà il project «Public Value» ed inizià in process da consultaziun per observar co che la populaziun percepescha sia contribuziun al service public. Discurs, lavuratoris ed ina retschertga online cun var 1'500 persunas en Svizra han permess d'eruir differentas prioritads per l'interpresa. Las quatter societads regiunalas che furman la SRG SSR. Davart questas prioritads vegnan las quatter societads regiunalas, che furman l'uniun SSR, a manar in dialog cun la populaziun, e quai dal november 2019 fin la primavaira 2020 en tut las regiuns da la Svizra.